TWPC รอเวลาไฉไลกว่าเดิม
ถือเป็นเรื่องดี สำหรับ บริษัท ไทยวา จำกัด (มหาชน) หรือ TWPC เนื่องด้วยราคาแป้งมันสำปะหลังในประเทศและส่งออกทะยานขึ้นต่อเนื่อง
31 ธ.ค. 2560

คุณค่าบริษัท
ถือเป็นเรื่องดี สำหรับ บริษัท ไทยวา จำกัด (มหาชน) หรือ TWPC เนื่องด้วยราคาแป้งมันสำปะหลังในประเทศและส่งออกทะยานขึ้นต่อเนื่อง
จากผลสำรวจราคาแป้งมันสำปะหลังไทยล่าสุดปรับตัวขึ้นมาที่ 13.20 บาทต่อกิโลกรัม (ณ วันที่ 19 ธ.ค. 60) เทียบราคาเฉลี่ยไตรมาส 4/59 ที่ 10.67 บาทต่อกิโลกรัม เพิ่มขึ้น 23.7% และราคาเฉลี่ยไตรมาส 1/60 ที่ 10.74 บาท/กก. เพิ่มขึ้น 22.9%
ส่วนราคาแป้งมันส่งออกล่าสุดอยู่ที่ 430 USD/ตัน (ณ วันที่ 19 ธ.ค. 60) สูงขึ้นเทียบราคาเฉลี่ยไตรมาส 4/59 ที่ 328 USD/ตัน เพิ่มขึ้น 31.2% และราคาเฉลี่ยไตรมาส 3/60 ที่ 340 USD/ตัน
ประกอบกับหลังจากที่ TWPC เข้าซื้อหุ้น TDC เพิ่มจากเดิมที่ถือหุ้น 33.3% เป็น 66.7% ทำให้เปลี่ยนสถานะเป็นบริษัทย่อย ทั้งนี้ทำให้ TWPC จะได้ประโยชน์ในด้านกำลังการผลิตทันที
ที่สำคัญทางนักวิเคราะห์ประมาณกำไรปี 2561 ที่ 670 ล้านบาท เพิ่มขึ้น 34.1% จากงวดเดียวกันของปีก่อน
โดยคาดยอดขายรวมเพิ่มขึ้น 22.9% จากงวดเดียวกันของปีก่อน
แบ่งเป็น ธุรกิจแป้งมันสำปะหลัง: ได้อานิสงส์จากการปรับราคาขายขึ้นตามแนวโน้มราคาแป้งมันที่สูงขึ้นในตลาด กอปรกับการเติบโตของปริมาณความต้องการแป้งมันในประเทศจีน และไต้หวัน และได้อานิสงส์เต็มปีจากการขยายกำลังการผลิตแป้งอบหยาบ (ตั้งแต่ไตรมาส 2/60) และการเปิดโรงงานมันเส้นแห่งใหม่ในประเทศกัมพูชา (คาดเปิดให้บริการเชิงพาณิชย์ไตรมาส 1/61)
รวมถึงธุรกิจอาหาร: ขยายตัวต่อเนื่องจากการพัฒนาผลิตภัณฑ์ใหม่ๆ และขยายตลาดต่างประเทศ โดยเฉพาะประเทศเวียดนาม ซึ่งจะได้ประโยชน์จากการเปิดโรงงานวุ้นเส้นแห่งแรก (คาดเปิดให้บริการเชิงพาณิชย์ไตรมาส 1/61) อย่างไรก็ตามอัตรากำไรขั้นต้นแนวโน้มอ่อนตัวลงมาที่ 22.4% จากการรวมงบการเงินของ “TDC” เข้ามาเต็มปี
นั่นก็หมายความว่า  TWPC ธุรกิจมีโอกาสกลับมาสดใสได้ในปี 2561 หลังจากที่ผลการดำเนินงานปี 2560 ที่คาดอ่อนตัวลงเมื่อเทียบกับปีก่อน “ขอย้ำปี 2560 ถือเป็นปีแห่งการลงทุนและสร้างฐานของธุรกิจให้เติบโตอย่างมั่นคงแข็งแกร่งมีเสถียรภาพในระยะยาว”
นอกจากนี้นักวิเคราะห์ บล.ฟิลลิป แนะนำ “ซื้อ” ราคาเป้าหมาย 11.50 บาท/หุ้น
…
ผู้ถือหุ้นรายใหญ่
รายชื่อกรรมการ